Amt Zeven

Dat **Amt Zeven** weer en Verwaltungsrebeed in Bremen-Veern un in dat Königriek Hannover mit Seet in Zeven binnen de Landdrostie Stood. Dor hett groff dat Rebeed von de hüdigen Samtgemenen Zeven, Sürsen un Zittens tohöört.

Dat Leid över dat Amt harr bet 1867 en Amtmann, de twete Beamte weer bet 1816 de Amtsschriever. In de Prüßentied na 1867 hett de eerste Beamte Amtshauptmann heten.

## Geografie

In’n Noordoosten von dat Amt legen dat Amt Harsfeld un dat Gericht Delm, in’n Oosten de Ämter Mesborg un Horborg, in’n Süden dat Amt Rodenborg, in’n Süüdwesten dat Amt Otterbarg, in’n Westen dat Amt Oosterholt un in’n Noordwesten op en lütt Enn dat Gericht Beverst un dat Amt Bremervöör (Stand 1848).

## Bet 1852

Dat Amt Zeven geiht trügg op den Besitt von dat Klooster Zeven. An’t Enn von’n Dörtigjohrigen Krieg hebbt de Sweden de Hartogdömer Bremen un Veern innahmen. De Kloosters sünd säkulariseert worrn. Dat Rebeed, dat to dat Klooster Zeven höört hett, is an den Graaf Robert Douglas överdragen worrn.

1676 hebbt mönstersche Truppen dat Amt besett. Eerst 1680 hett Sweden de Kuntrull trüggkregen un de fröhere Königin Christina hett dat Amt Zeven as Lehn kregen. Nadem Christina 1689 doodbleven is, hett de Kroon dat Lehn wedder intagen un dat Amt ünner de Kuntrull von de sweedsche Regerung in Stood stellt.

1728 is de Vaagdie Sürsen mit de Böörden Elsdörp, Sürsen un Zittens Deel von dat Amt Zeven worrn.

1823 is dat Gericht Hanst oplööst worrn, dat denn as Böörd Rhaar en Deel von dat Amt Zeven worrn is. To’n 1. August 1832 is dat Dörp Korlshöben ut dat Amt Bremervöör in dat Amt Zeven wesselt un dat Dörp Glinst ut dat Amt Otterbarg. De beiden Öörd hebbt denn to de Böörd Rhaar tohöört.

1848 weer dat Amt so 718,92 km² groot.

1810 hett Frankriek ünner Napoleon dat Amt innahmen. In disse Franzosentied hett dat toeerst bet to’n 31. Dezember 1810 to dat Departement von de Elv- un Wersermünn in dat Königriek Westfalen höört un denn to dat Departement von de Elvmünnen un direkt to Frankriek. Zeven weer in disse Tied de Seet von den Kanton Zeven. 1813 müssen de Franzosen dat Amt denn opgeven un de ole Stand is wedderkamen.

### Öörd Stand 1848

## 1852–1859

Dat Amt Zeven hett bi de Verwaltungs- un Justizreform an’n 1. Oktober 1852 in dat Königriek Hannover de Gemeeen Sounsiek (mit Bredenhoorn, Bockhorst un Löh) an dat Amt Hornborg afgeven un de Gemenen Helsch (mit Appel, Griemshoop, Hunhorn, Rehr un Wenkeloh), Sootel un Stemmen an dat Amt Rodenborg.

As Gericht för dat Amt is to’n 1. Oktober 1852 dat Amtsgericht Zeven inricht worrn.

## 1859–1885

1859 bi de nächste Verwaltungsreform hett dat Amt Zeven dat Kaspel Sürsen un de Gemenen Plönjeshusen un Bokel an dat Amt Bremervöör afgeven un von dat Amt Otterbarg de Kaspels Karktimk un Wilst un de Gemeen Narbn tokregen. De Gemenen Rockst, Godenst, Oostereis mit Baadmöhlen links von de Baad, Wennbossel un Schohöben ut dat Amt Bremervöör sünd dör en Verordnung von’n 22. Juni 1859 wedder an dat Amt Zeven gahn. Dör en Verordnung von’n 22. Mai 1861 is de Hoff Hollinghusen to’n 1. Juli 1861 von dat Amt Achem in dat Amt Zeven wesselt. De Gemeen Quelkhoorn is 1880 von dat Amt Zeven in dat Amt Achem wesselt.

Nadem dat Königriek Hannover 1866 an Prüßen kamen is, sünd 1867 Stüürkreise in de ne’e Provinz Hannover inricht worrn. Dat Amt hett denn to’n Stüürkreis Rodenborg tohöört.

## Na 1885

Bi de Verwaltungsreform in Prüßen to’n 1. April 1885 is dat Amt Zeven oplööst worrn un dor is de Kreis Zeven von worrn.

## Inwahnertall

## Amtslüüd

* 1648–: Thomas Majoner
* Gerhard Kimme
* 1744–1761: Jobst Diedrich Niemann
* –1766: Johann Christian Heider
* –1803: Friedrich Conrad Lamprecht
* 1803–: Justus Hüpeden
* 1814–1839: Albrecht David Kotzebue
* 1840–1852: Georg Friedrich Carl von Pufendorf
* 1853–1861: Christoph Friedrich Wilhelm Adolf Bansen
* 1861–1867: Georg Ludwig Gottfried Maximilian von Engelbrechten
* 1867: Regerungsassesser Franz Carl Bollert (Verwalter)
* 1867–1868: Franz August Robert von Fumetti
* 1868–1877: Theodor Lueder
* 1877–1881: Ernst Ziegler
* 1881–1884: Heinrich Rottländer
* 1884–31. März 1885: Gustav von Wick

### Amtsschrievers

* 1728–1744: Jobst Diedrich Niemann
* Jürgen Christian Findörp
* 1757–1760: Arnold Johann Ludwig von Engelbrechten
* 1761–1776: Friedrich Ludwig Rudorff
* –28. November 1788: Georg Andreas Brüel
* –1798: Burchard Johann Georg Schade
* –1803: Justus Hüpeden

## Footnoten